CELEX: 22019D0031
Language: ro
Date: 2018-12-17 00:00:00
Title: Decizia nr. 4/2018 a Comitetului ambasadorilor ACP-UE din 17 decembrie 2018 de acordare a descărcării de gestiune directorului Centrului pentru Dezvoltarea Întreprinderii (CDI) cu privire la execuția bugetului acestuia pentru exercițiile financiare 2013-2016 [2019/31]

10.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 8/35
               
            
         DECIZIA NR. 4/2018 A COMITETULUI AMBASADORILOR ACP-UE
         din 17 decembrie 2018
         de acordare a descărcării de gestiune directorului Centrului pentru Dezvoltarea Întreprinderii (CDI) cu privire la execuția bugetului acestuia pentru exercițiile financiare 2013-2016 [2019/31]
         COMITETUL AMBASADORILOR ACP-UE,
         având în vedere Decizia nr. 5/2004 a Comitetului ambasadorilor ACP-CE (1), în special articolul 27 alineatul (5) al doilea paragraf,
         având în vedere Decizia nr. 1/2016 a Comitetului ambasadorilor ACP-UE (2), în special articolul 1 alineatul (2),
         având în vedere Decizia nr. 3/2016 a Comitetului ambasadorilor ACP-UE (3), în special articolul 3 alineatul (3),
         întrucât:
         
                     (1)
                  
                  
                     În conformitate cu articolul 3 din Decizia nr. 3/2016 a Comitetului ambasadorilor ACP-UE, începând cu 1 ianuarie 2017, personalitatea juridică a CDI ar trebui menținută numai în scopul lichidării CDI. Pe parcursul fazei pasive, sarcinile Comitetului executiv al CDI ar trebui limitate la aprobarea raportului de închidere, adoptarea conturilor legate de faza de închidere și transmiterea unei propuneri privind descărcarea de gestiune către Comitetul ambasadorilor ACP-UE în vederea luării unei decizii. Comitetul executiv al CDI ar înceta să existe la data deciziei Comitetului ambasadorilor ACP-UE privind propunerea de descărcare de gestiune.
                  
               
                     (2)
                  
                  
                     Prin scrisoarea sa din 13 noiembrie 2018, președintele Comitetului executiv al CDI a prezentat Comitetului ambasadorilor ACP-UE o propunere de descărcare de gestiune, însoțită de o situație financiară și de o opinie de audit fără rezerve care acoperă exercițiile financiare 2013-2016.
                  
               
                     (3)
                  
                  
                     Veniturile centrului pentru exercițiile financiare 2013-2016 au constat în principal în contribuții de la Fondul european de dezvoltare și au însumat 31 938 501,02 EUR.
                  
               
                     (4)
                  
                  
                     Execuția globală a bugetului centrului de către directorul acestuia în cursul exercițiilor financiare 2013-2016 a fost de așa manieră încât, pe baza situațiilor financiare și a rapoartelor de audit statutar ale Centrului pentru Dezvoltarea Întreprinderii pentru 2013-2016, ar trebui să i se acorde directorului descărcarea de gestiune cu privire la execuția bugetului pentru exercițiile respective,
                  
               ADOPTĂ PREZENTA DECIZIE:
         
            Articol unic
            Comitetul ambasadorilor ACP-UE, pe baza rapoartelor auditorilor pentru anii 2013-2016, a bilanțurilor și a conturilor de venituri și cheltuieli pentru exercițiile financiare corespunzătoare, acordă directorului Centrului pentru Dezvoltarea Întreprinderii descărcarea de gestiune cu privire la execuția bugetului centrului pentru exercițiile financiare 2013-2016.
         
         
            Adoptată la Bruxelles, 17 decembrie 2018.
            
               
                  Pentru Comitetul ambasadorilor ACP-UE
               
               
                  Președintele
               
               N. MARSCHIK
            
         
         
            (1)  JO L 70, 9.3.2006, p. 52.
         
            (2)  JO L 72, 17.3.2016, p. 59.
         
            (3)  JO L 192, 16.7.2016, p. 77.